**Joe Colborne** (s. 30. tammikuuta 1990 Calgary, Alberta, Kanada) on kanadalainen jääkiekkoilija, joka pelaa hyökkääjänä NHL-joukkue Colorado Avalanchessa. Boston Bruins varasi Colbornen ensimmäisellä kierroksella sijalla 16 NHL:n varaustilaisuudessa 2008. Hän ei joukkueessa kuitenkaan ikinä pelannut. Hänet kaupattiin vuonna 2011 Toronto Maple Leafsiin ja sieltä vuonna 2013 Calgary Flamesiin.

Nuoruus
-------

Colborne syntyi 30. tammikuuta 1990 Calgaryssa, Albertassa. Hänen isänsä Paul pelasi pelinrakentajana Calgaryn yliopistossa. Hän rohkaisi myös lapsiaan urheiluharrastuksiin. Joe kasvoi kehittäen jääkiekkotaitojaan takapihalla. Hänen sisarensa Lauren, Melissa ja Claire pelaavat koripalloa.

Pelaajaura
----------

Colborne liittyi kaudella 2010–2011 kokopäiväisesti AHL-seura Providence Bruinsin vahvuuteen. Hän pelasi 55 ottelua, joissa teki 12 maalia ja 26 pistettä. Bruins kauppasi Colbornen Toronto Maple Leafsiin kahden varausvuoron kanssa vastineeksi tilalle tulleesta Tomas Kaperlesta. Maple Leafs laittoi hänet kuitenkin pelaamaan farmijoukkue Toronto Marliesissa, jossa hän pelasi vielä 20 ottelua. Hän teki NHL-debyyttinsä 9. huhtikuuta 2011. Ensimmäisen pisteensä hän sai avustaessaan Phil Kesselin tekemän maalin 4–1 -tappiossa Montreal Canadiensia vastaan.

Suurimman osan kaudesta 2011–2012 Colborne vietti Toronto Marliesissa, jossa hän pelasi 69 ottelua ja teki 39 pistettä. NHL:n puolella hän pelasi kymmenessä ottelussa. Ensimmäisen maalin hän teki 22. marraskuuta 2011 Tampa Bay Lightningia vastaan. Myös seuraavalla kaudella hän pelasi AHL:ssä, jossa hän teki 42 pistettä 65 ottelussa. Maple Leafsissa hän pelasi viisi ottelua.

Harjoituskauden 2013–2014 aikana Colborne vaihdettiin Torontosta Calgary Flamesiin 29. syyskuuta 2013 vastineeksi neljännen kierroksen varausvuorosta varaustilaisuuteen 2014. Ensimmäisellä kokonaisella NHL-kaudellaan Colborne pelasi 80 ottelua, joissa teki kymmenen maalia ja sai 18 maalisyöttöä.

Ennen kautta 2014–2015 Colbornesta tuli vapaa pelaaja ja hän siirtyi Calgary Flamesiin kahden vuoden sopimuksella.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | Providence Bruins | AHL | 6 | 0 | 2 | 2 | 2 | – | – | – | – | – |
| 2010–2011 | Providence Bruins | AHL | 55 | 12 | 14 | 26 | 35 | – | – | – | – | – |
|  | Toronto Maple Leafs | NHL | 1 | 0 | 1 | 1 | 0 | – | – | – | – | – |
|  | Toronto Marlies | AHL | 20 | 8 | 8 | 16 | 8 | – | – | – | – | – |
| 2011–2012 | Toronto Maple Leafs | NHL | 10 | 1 | 4 | 5 | 4 | – | – | – | – | – |
|  | Toronto Marlies | AHL | 65 | 16 | 23 | 39 | 46 | 15 | 2 | 6 | 8 | 6 |
| 2012–2013 | Toronto Maple Leafs | NHL | 5 | 0 | 0 | 0 | 2 | 2 | 0 | 0 | 0 | 0 |
| 2013–2014 | Calgary Flames | NHL | 80 | 10 | 18 | 28 | 34 | – | – | – | – | – |
| 2014–2015 | Calgary Flames | NHL | 64 | 8 | 20 | 28 | 43 | 11 | 1 | 2 | 3 | 20 |
| 2015–2016 | Calgary Flames | NHL | 73 | 19 | 25 | 44 | 27 | – | – | – | – | – |
| 2016–2017 | Colorado Avalanche | NHL | 62 | 4 | 4 | 8 | 34 | – | – | – | – | – |
| 7 kautta | yhteensä | NHL | 295 | 42 | 72 | 114 | 144 | 13 | 1 | 2 | 3 | 20 |

Lähteet
-------

* Joe Colborne The Internet Hockey Databasessa (englanniksi)
* Joe Colborne Eurohockey-sivustolla (englanniksi)
* Joe Colborne *Elite Prospects*. Everysport Media Group AB.  (englanniksi)

### Viitteet

1. ↑  Joe Colborne nhl.com. Viitattu 21.12.2014.
2. ↑  Colborne grows on you ; Bruins have big plans after sizing up their No. 1 choice  10.7.2008. HighBeam Research.  Arkistoitu 29.3.2015. Viitattu 21.12.2014.
3. ↑  Kaberle traded to Bruins for Colborne and draft picks  19.2.2011. The Sports Network. Viitattu 21.12.2014.
4. ↑  Colborne joins Leafs for last game  8.4.2011. QMI Agency.  Arkistoitu 21.12.2014. Viitattu 21.12.2014.
5. ↑  Canadiens top Maple Leafs, will face Bruins in first round of playoffs  9.4.2011. ESPN. Viitattu 21.12.2014.
6. ↑  Maple Leafs send Joe Colborne to Flames for 4th-round pick  29.9.2013. CBS Sports. Viitattu 21.12.2014.

Aiheesta muualla
----------------

* Kuvia tai muita tiedostoja aiheesta **Joe Colborne** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Joe Colborne